Akrotiri kap Dhekelia

Akrotiri kap Dhekelia (Eng-gí: Sovereign Base Areas of Akrotiri and Dhekelia, Hi-lia̍p-gí: Περιοχές Κυρίαρχων Βάσεων Ακρωτηρίου και Δεκέλειας) sī Liân-ha̍p Ông-kok tiàm-tī Ku-pí-lō͘-tó téng-koân ê 2-tè tē, hō͘-chò UK Chú-koân Ki-tē Tē-khu (UK Sovereign Base Areas). Tē-lí Akrotiri tī tó ê lâm-pêng, kīn Lemesos-chhī, sì-chiu-ûi lóng sī Ku-pí-lō͘ Kiōng-hô-kok ê léng-thó͘. Dhekelia tī tang-lâm-pêng, kīn Larnaca hit-tah-á, oá Liân-ha̍p-kok keh-lî-khu kap Pak Ku-pí-lō͘ khòng-chè ê léng-thó͘. Chit 2 ūi só͘-chāi tû-liáu kun-sū ki-tē í-gōa, oân-ná ū chhân kap chi̍t-kóa-á ki-chū-iōng-tē.